钦定古今图书集成/明伦汇编/氏族典/第381卷 > 《廖用贤尚友录》 > 李广利
## 钦定古今图书集成/明伦汇编/氏族典/第381卷 > 《廖用贤尚友录》 > 李广利

按《汉书李广利传》：广利女弟李夫人有宠于上产。昌
邑哀王太初元年，以广利为贰师将军，至贰师城，取
善马。攻郁城不下，引还，使使上书，愿且罢兵，益发而
复往。天子大怒，使使遮玉门关，曰：“敢入斩之。”益发卒
十八万至宛，宛贵人杀其王约，悉出善马，令汉自择
之，别立昧蔡为宛王，还封海西侯。征和三年，复将七
万骑击匈奴，兵败，降匈奴，为单于所杀。